Diari Oficial de la Generalitat Valenciana


Sumari del DOGV 2509, del 17-05-1995 (1995/834724)

DECRET 67/1995, de 18 d'abril, del Govern Valencià, pel qual es regulen les comissions provincials i l'autonòmica de Visat de la Publicitat Mèdico-sanitària.
-------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/04/18/67/dof/vci/html**

### Dades del document

Número de DOGV
:   2509

Data del DOGV
:   17-05-1995

Secció del DOGV
:   DISPOSICIONS GENERALS

Número del document
:   1995/834724


Data del document
:   18-04-1995

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

DECRET 67/1995, de 18 d'abril, del Govern Valencià, pel qual es regulen les comissions provincials i l'autonòmica de Visat de la Publicitat Mèdico-sanitària.   
El control de la publicitat mèdico-sanitària és una de les competències que han estat transferides i assumides per la Generalitat Valenciana en matèria sanitària, i també l'organització i administració dels serveis relacionats amb la mateixa.  
La Llei 34/1988, d'11 de novembre, General de Publicitat, recull la publicitat dels productes, béns, activitats i serveis sanitaris, i preceptua que pot sotmetre's a un règim d'autorització administrativa prèvia.  
A la Comunitat Valenciana cal, per a aconseguir un major grau de protecció de la salut dels ciutadans, regular la forma en què han de realitzar-se els missatges publicitaris que tinguen repercussió per a la salut, a fi que aquests es facen amb les degudes garanties, tractant d'evitar possibles influències negatives en l'ésser humà.  
A tal fi, s'adeqüen els òrgans col·legiats que el Decret 2.827/1977, de 6 d'octubre, establia per al visat de la publicitat mèdico-sanitària, adaptant-los als òrgans competents de què disposa la Generalitat Valenciana, dotant també de major representativitat els diferents col·lectius de professionals sanitaris i associacions ciutadanes que no apareixien en la normativa esmentada.  
En aquest sentit, es creen les comissions autonòmica i provincials de visat de la publicitat mèdico-sanitària, com a òrgans de l'autorització administrativa i de les funcions de control i vigilància de l'activitat publicitària objecte del Decret 2.827/1977, de 6 d'octubre.  
Per tot això, a proposta del conseller de Sanitat i Consum, i prèvia deliberació del Govern Valencià en la reunió del dia 18 d'abril de 1995,  
DECRETE:  
Article primer  
Queden constituïdes:  
1. La Comissió Autonòmica de Visat de la Publicitat Mè-dicosanitària, vinculada orgànicament a la Secretaria General de la Conselleria de Sanitat i Consum.  
2. Les comissions provincials de Visat de la Publicitat Mèdico-sanitària, vinculades orgànicament a les corresponents direccions territorials de Sanitat i Consum d'Alacant, Castelló i Valencia.  
Article segon  
La Comissió Autonòmica de Visat de la Publicitat Mèdico-sanitària estarà integrada pels següents membres:  
- El secretari general de la Conselleria de Sanitat i Consum, que hi actuarà com a president.  
- El cap de l'àrea de Planificació Sanitària, que hi actuarà com a secretari.  
Vocals:  
- El director general de Salut Pública.  
- El director general de Consum.  
- El director general del Servei Valencià de Salut.  
- El cap de la Unitat Tècnica del Gabinet del Conseller.  
- El cap del Servei d'Ordenació Sanitària.  
- Un president del Col·legi Oficial de Metges, designat pels col·legis oficials de metges de la Comunitat Valenciana.  
- Un president del Col·legi Oficial de Farmacèutics, designat pels col·legis oficials de farmacèutics de la Comunitat Valenciana.  
- Un president del Col·legi Oficial d'ATS-DI, designat pels col·legis oficials d'ATS-DI de la Comunitat Valenciana.  
- Un president d'un dels altres col·legis professionals sanitaris amb seu a la Comunitat Valenciana, designat pels col·legis professionals dits.  
- Un representant de les associacions de consumidors i usuaris de la Comunitat Valenciana.  
- Un representant designat per l'organització empresarial més representativa en l'àmbit de la Comunitat Valenciana.  
Article tercer  
Les comissions provincials de visat de la publicitat mèdico-sanitària estaran integrades a cada província pels següents membres:  
- El director territorial de Sanitat i Consum, que hi actuarà com a president.  
- Un cap de servei de la direcció territorial de Sanitat i Consum, que hi actuarà com a secretari.  
Vocals:  
- El president del col·legi oficial de metges de la província.  
- El president del col·legi oficial de farmacèutics de la província.  
- El president del col·legi oficial d'ATS-DI de la província.  
- Un representant de les associacions de consumidors i usuaris de la província.  
- Un representant designat per l'organització empresarial més representativa en l'àmbit provincial corresponent.  
- Un metge dels serveis territorials d'ordenació sanitària.  
- Un farmacèutic dels serveis territorials d'ordenació sanitària.  
Article quart  
Els visats de publicitat mèdico-sanitària se sol·licitaran davant la comissió provincial de visat de la publicitat mèdico-sanitària de la província corresponent, d'acord amb les condicions previstes en el Decret 2.827/1977, de 6 d'octubre, i amb el que disposa el present decret.  
Article cinqué  
Els serveis d'ordenació sanitària de cada direcció territorial de Sanitat i Consum tramitaran els expedients de sol·licitud de visat de publicitat mèdico-sanitària. Una vegada informats, s'elevaran davant la comissió provincial corresponent. La comissió provincial, a la vista de cada expedient, elevarà la proposta de resolució davant el secretari general de la Conselleria de Sanitat i Consum. La dita resolució serà vàlida per a tot el territori de la Comunitat Valenciana.  
Les resolucions denegatòries hauran de ser motivades i s'hi podrà interposar recurs ordinari davant el conseller de Sanitat i Consum.  
Quan es presente un recurs ordinari contra la resolució del secretari general de la Conselleria de Sanitat i Consum en matèria de visat de publicitat mèdico-sanitària, el tramitarà i informarà sobre aquest, el Servei d'Ordenació Sanitària de la Secretaria General, per a la seua elevació davant la Comissió Autonòmica de Visat de la Publicitat Mèdico-Sanitària.  
La comissió autonòmica, a la vista de cada expedient de recurs, elevarà proposta de resolució davant el conseller de Sanitat i Consum. Aquesta resolució exhaurirà la via administrativa.  
Article sisé  
Adscrit a la Secretaria General de la Conselleria de Sanitat i Consum, com una secció més del Registre de Centres, Serveis i Establiments Sanitaris, es crea el Registre de la Publicitat Mèdico-sanitària.  
El Servei d'Ordenació Sanitària efectuarà la inscripció d'ofici de totes les resolucions que s'adoptaran en matèria de visat de la publicitat mèdico-sanitària.  
DISPOSICIONS FINALS  
Primera  
Queda derogat, en tot allò que s'opose al present, el Decret 2.827/1977, de 6 d'octubre. En la resta dels seus termes, l'esmentat decret roman vigent i serà d'aplicació a tota la publicitat mèdico-sanitària que s'efectue a l'àmbit territorial de la Comunitat Valenciana.  
Segona  
Es faculta el conseller de Sanitat i Consum per dictar les disposicions adients per al desplegament del present decret.  
Tercera  
Aquest decret vigirà des de l'endemà de la seua publicació en el Diari Oficial de la Generalitat Valenciana.  
València, 18 d'abril de 1995  
El president de la Generalitat Valenciana,  
JOAN LERMA I BLASCO  
El conseller de Sanitat I Consum,  
JOAQUíN COLOMER SALA


Còpia Permalink ELI